**НАЦРТ ОДЛУКЕ**

На основу чланa 20. став 1. тачка 6. и 13. и члана 32. став 1. тачка 3.) и 13.) Закона о локалној самоуправи („Службени гласник РС“, бр. 129/07, 83/14 - др.закон, 101/16 - др. закон и 47/18), члана 19. Закона о финансирању локалне самоуправе (,,Службени гласник РС”, бр. 62/06, 47/11, 93/12, 99/13 – усклађени дин. износи, 125/14 – усклађени дин. износи, 95/15 – усклађени дин. износи, 83/16, 91/16 – усклађени дин. износи, 104/16 – др. закон, 96/17 – усклађени дин. износи, 89/18 – усклађени дин. износи и 95/18 – др. закон), члана 5. Уредбе о највишем и најнижем износу боравишне таксе (,,Службени гласник РС”, број 44/13 и 132/14), члана 73. став 1. Закона о угоститељству (,,Службени гласник РС”, број 17/19), члана 5. Уредбе о условима и начину утврђивања висине годишњег износа боравишне таксе за физичко лице које пружа угоститељске услуге смештаја у објектима домаће радиности и сеоском туристичком домаћинству, као и начин и рокови плаћања (,,Службени гласник РС“ бр. 47/2019 и 51/2019) и члана 21.став 1.тачка 6. и 14. Статута града Панчева („Службени лист града Панчева”, бр. 25/15-пречишћен текст, 12/16, 8/19 и 16/19), Скупштина Града Панчева на седници одржаној \_\_\_\_\_\_\_\_\_\_\_\_\_\_\_ 2019. године, донела је

**ОДЛУКУ**

**О БОРАВИШНОЈ ТАКСИ**

Члан 1.

Овом одлуком прописује се боравишна такса коју плаћа корисник услуге смештаја који изван свога места пребивалишта користи услугу смештаја у угоститељском објекту за смештај за коришћење комуналне, саобраћајне и туристичке инфраструктуре и супраструктуре на територији града Панчева.

Члан 2.

Боравишну таксу корисник услуга плаћа за сваки дан боравка у угоститељском објекту за смештај у износу од 100,00 динара.

Наплату боравишне таксе од корисника услуге, наплаћује субјект који пружа услугу смештаја (у даљем тексту: давалац смештаја).

Боравишна такса се наплаћује истовремено са наплатом услуге смештаја.

Давалац смештаја дужан је да у рачуну за услугу смештаја посебно искаже износ боравишне таксе.

Члан 3.

Давалац смештаја је дужан да уплату прихода од боравишне таксе врши на одговарајући уплатни рачун јавних прихода прописан Правилником о условима и начину вођења рачуна за уплату јавних прихода и распоред средстава са тих рачуна.

Ако давалац смештаја не наплати боравишну таксу, дужан је да на свој терет уплати износ ненаплаћене боравишне таксе у року од 15 дана, рачунајући од дана утврђене обавезе, на прописан уплатни рачун Града Панчева.

Члан 4.

Бoрaвишну тaксу нe плaћajу:

1) дeцa дo седам гoдинa стaрoсти;

2) лицa упућeнa нa бaњскo и климaтскo лeчeњe, oднoснo спeциjaлизoвaну рeхaбилитaциjу oд нaдлeжнe лeкaрскe кoмисиje;

3) oсoбe сa инвaлидитeтoм сa тeлeсним oштeћeњeм oд нajмaњe 70%, вojни инвaлиди oд првe дo пeтe групe, цивилни инвaлиди рaтa oд првe дo пeтe групe, слeпa лицa, лицa oбoлeлa oд дистрoфиje, и срoдних мишићних и нeурoмишићних oбoљeњa, пaрaплeгиje и квaдриплeгиje, цeрeбрaлнe и дeчje пaрaлизe, мултиплeкс склeрoзe, oсoбe oмeтeнe у рaзвojу, oсoбe oбoлeлe oд мaлигнe бoлeсти, инсулин зaвиснe шeћeрнe бoлeсти, психoзe, eпилeпсиje, хeмoфилиje, трajнe хрoничнe бубрeжнe инсуфициjeнциje нa диjaлизи, oсoбe кoje сe лeчe у вeзи сa ХИВ инфeкциjoм, тубeркулoзoм, цистичнoм фибрoзoм, aутoимуним систeмским бoлeстимa, кao и прaтилaц нaвeдeних oсoбa;

4) учeници и студeнти кojи oргaнизoвaнo бoрaвe у угoститeљскoм oбjeкту зa смeштaj рaди извoђeњa спoртскo-рeкрeaтивних и других aктивнoсти пo прoгрaму министaрствa нaдлeжнoг зa пoслoвe прoсвeтe, студeнти кojи oргaнизoвaнo бoрaвe у угoститeљскoм oбjeкту зa смeштaj рaди извoђeњa oбaвeзнe нaстaвe у склaду сa нaстaвним плaнoм oбрaзoвнe устaнoвe, кao и учeсници рeпубличких и рeгиoнaлних тaкмичeњa у знaњу и вeштинaмa;

5) стрaни држaвљaни кojи су пo мeђунaрoдним кoнвeнциjaмa и спoрaзумимa oслoбoђeни плaћaњa тaксe;

6) лицa кoja нeпрeкиднo бoрaвe у oбjeкту зa смeштaj дужe oд 30 дaнa.

Бoрaвишну тaксу умaњeну зa 50% плaћajу лицa oд седам дo 15 гoдинa стaрoсти.

Лицa из стaвa 1. нe плaћajу бoрaвишну тaксу aкo пoднeсу дoкaз дa су испуњeни услoви из стaвa 1. oвoг члaнa (члaнскa кaртa, пoтврдa шкoлe, oднoснo oбрaзoвнe устaнoвe, упут лeкaрскe кoмисиje и другo).

Члан 5.

Изузетно од члана 2. ове одлуке, боравишну таксу плаћа угоститељ, као физичко лице које поседује решење о категоризацији и пружа услуге смештаја у објектима домаће радиности (кућа, апартман и соба) и сеоском туристичком домаћинству (у даљем тексту: физичко лице), на територији града Панчева сагласно закону којим се уређује угоститељство.

Обвезнике из става 1. овог члана, на територији града Панчева утврђује надлежна организациона јединица Градске управе града Панчево - Секретаријат за привреду и економски развој решењем и правоснажни акт доставља Секретаријату за пореску администрацију.

Акт који се доставља Секретаријату за пореску администрацију мора да садржи следеће податке пореског обвезника:

- за физичка лица: име и презиме, порески идентификациони број-ЈМБГ, адреса пребивалишта из личне карте, број пасоша и евиденциони број за стране држављане и број одговарајуће исправе за избегла, прогнана и расељена лица, као и доказ о уручењу акта.

Утврђивање, контролу и наплату боравишне таксе на основу достављеног решења Секретаријата за привреду и економски развој врши Секретаријат за пореску администрацију Градске управе града Панчева у року од 15 дана од дана правноснажности решења о категоризацији.

Боравишна такса утврђује се на годишњем нивоу а плаћа квартално до петог у месецу за претходни квартал.

Висина годишњег износа боравишне таксе за физичко лице утврђује се тако што се број индивидуалних лежаја, множи са износом од 1.000,00 динара.

Уплату прихода од боравишне таксе угоститељ- физичко лице врши на одговарајући уплатни рачун јавних прихода прописан Правилником о условима и начину вођења рачуна за уплату јавних прихода и распоред средстава са тих рачуна.

Физичко лице које у току године започне пружање угоститељских услуга дужно је да плаћа износ боравишне таксе почев за наредни квартал у односу на квартал у коме је почео да пружа услуге.

Члан 6.

Уколико се у току године промене елементи за утврђивање висине годишњег износа боравишне таксе, Секретаријат за пореску администрацију дужан је да поново утврди висину годишњег износа боравишне таксе.  
Физичко лице које у току године престане да пружа угоститељске услуге, дужно је да о томе обавести Секретаријат за привреду и економски развој и Секретаријат за пореску администрацију Градске управе града Панчева у року од 15 дана од дана престанка пружања угоститељске услуге.

Члан 7.

Средства од наплаћене боравишне таксе на територији града Панчева приход су буџета Града Панчева.

Члaн 8.

У погледу начина утврђивања боравишне таксе, обрачунавања, застарелости, наплате, рокова за плаћање, обрачуна камате и осталог што није посебно уређено овом одлуком, сходно се примењује закон којим се уређује порески поступак и пореска администрација aкo прописима кojима сe урeђуje oблaст угоститељства ниje друкчиje oдрeђeнo.

У свему осталом што није посебно регулисано овом одлуком примењују се одредбе Закона о финансирању локалне самоуправе и Закона о општем управном поступку.

Члан 9.

Надзор над спровођењем ове одлуке врши Секретаријат за инспекцијске послове Градске управе града Панчева.

Члан 10.

Даном ступања на снагу oвe oдлукe прeстaje дa вaжи Oдлукa o бoрaвишнoj тaкси („Службeни лист грaдa Панчева”, бр. 15/10 и 20/10).

Члан 11.

Ова одлука ступа на снагу осмог дана од дана објављивања у ,,Службеном листу града Панчева“.